CELEX: 62006CO0237
Language: el
Date: 2007-03-08
Title: Διάταξη του Δικαστηρίου (πέμπτο τμήμα) της 8ης Μαρτίου  2007. # Guido Strack κατά Επιτροπής των Ευρωπαϊκών Κοινοτήτων. # Αίτηση αναιρέσως - Υπαλληλική υπόθεση - Απόφαση περατώσεως έρευνας της OLAF - Ισχυρισμοί εξαπάτησης εκ μέρους υπαλλήλου - Ικανότητα διαδίκου υπαλλήλου. # Υπόθεση C-237/06 P.

ΔΙΑΤΑΞΗ ΤΟΥ ΔΙΚΑΣΤΗΡΙΟΥ (πέμπτο τμήμα)
      της 8ης Μαρτίου 2007
      Υπόθεση C-237/06 P
      Guido Strack
      κατά
      Επιτροπής των Ευρωπαϊκών Κοινοτήτων
      «Αίτηση αναιρέσεως – Υπαλληλική υπόθεση – Απόφαση της OLAF περί περατώσεως έρευνας – Καταγγελία υπαλλήλου για απάτη – Ενεργητική νομιμοποίηση του υπαλλήλου»
      Αντικείμενο: Αίτηση αναιρέσεως κατά της διατάξεως του Πρωτοδικείου (πρώτο τμήμα) της 22ας Μαρτίου 2006, Τ-4/05, Strack κατά Επιτροπής (η
         οποία δεν έχει δημοσιευθεί ακόμη στη Συλλογή), με την οποία το Πρωτοδικείο απέρριψε ως απαράδεκτη την προσφυγή του νυν αναιρεσείοντος
         με αίτημα, αφενός, την ακύρωση της αποφάσεως περί περατώσεως της έρευνας της Ευρωπαϊκής Υπηρεσίας για την Καταπολέμηση της
         Απάτης (OLAF), που διεξήχθη κατόπιν καταγγελίας εκ μέρους του αναιρεσείοντος για απάτη, καθώς και του τελικού πορίσματος της
         έρευνας, και, αφετέρου, την εκ νέου διεξαγωγή της εν λόγω έρευνας και την κατάρτιση νέου τελικού πορίσματος έρευνας.
      
      Απόφαση: Η αίτηση αναιρέσεως απορρίπτεται. Ο G. Strack καταδικάζεται στα δικαστικά έξοδα.
      
      Περίληψη
      Υπάλληλοι – Προσφυγή – Βλαπτική πράξη – Έννοια – Απόφαση περί περατώσεως έρευνας της Ευρωπαϊκής Υπηρεσίας για την Καταπολέμηση
            της Απάτης (OLAF)
      (Κανονισμός Υπηρεσιακής Καταστάσεως των υπαλλήλων, άρθρα 22α, 22β, 90 και 91· κανονισμός 1073/1999 του Ευρωπαϊκού Κοινοβουλίου
            και του Συμβουλίου)